钦定古今图书集成/方舆汇编/职方典/第1094卷 > 《金铙赋》元·黄元实
## 钦定古今图书集成/方舆汇编/职方典/第1094卷 > 《金铙赋》元·黄元实

粤惟元气盘束而融结兮，屹后土之庞鸿。判五岳之
峻极兮，领波涛之诸峰。眷兹山之巍巍兮，据南纪之
遐封。视培𪣻绵亘于炎海兮，实闽峤之一雄。道人宝
阁东望欲并驱兮，麻姑四顾摇曳乎空濛。濉水环绕
乎其下兮，灵源、仙穴与蓬岛而潜通。飞泉数道泻寒
玉，平田万顷飞流潨有时黄尘赤日吐云气，洗涤旱
“熯，回和丰。亶樵阳之巨镇，妙宰物之元功。重峦叠𪩘，
世传八十四面兮。澒洞变化，杳霭谁能穷。玉芝瑶草
聚珍产，濯以醴露春蒙茸。碧树元猿，苍崖绿熊。一声
秋籁动林薄，万里月色横长空。”凌空绝顶罕人迹兮，
惟有鞭鸾跨鹤。雪眉碧眼，于此时相逢。拂予袂而游
观兮，觉层云之荡＝。谅夙昔之有契兮，抚光景而欣
从。想匡庐之逸兴兮，拟追蹑乎前踪。松窗半榻对晴
雪，瑶琴五月弹清风。与山居兮逍遥，肆岩栖兮从容。
泰山标日观，仙掌擎芙蓉。顾珊珊之霞佩兮，逝将服
乎寿宫。委芳泽之所美兮，怀丘垤之所宗。铙山兮铙
山，万古兮谁同？天长地久，垂鸿名于宇宙，配乔岳于
恒嵩。